Üliteravad Jaapani noad ja profiteritajad kvaliteeti hindavale kodukokale
#000000
Aeg on öelda EI nüridele nugadele Sinu köögis. Selleks, et söögitegemine oleks puhas rõõm, oleme Sinu jaoks välja valinud kõrgeima kvaliteediga, üliteravad Jaapani noad ja noateritajad, mis esindavad sealset pika ajalooga toidukultuuri.
#000001
Sharpy noapoest leiad Jaapanis valmistatud Kyocera keraamilised kööginoad ja kokanoad, mis on tuntud oma esmaklassiliste lõikeomaduste poolest. Vulkanuse ja Kyocera suurepärase teritamisvõimega noateritajad muudavad kõigi Sinu nugade teritamise kiireks ja tõhusaks.
#000002
Gyuto peakoka nuga, 18 cm, must
#000004
Gyuto peakoka nuga, 18 cm, valge
#000005
Santoku kokanuga, 16 cm, must
#000006
Santoku kokanuga, 14 cm, valge
#000007
Paring koorimisnuga, 7,5 cm, must
#000008
Kyocera universaalne viilutamisnuga, 13 CM
#000010
Kyocera elektriline teemantteritaja nii laiemale kui kitsamale noale.
#000011
Jaapani üle 600-aastane mõõkade ja nugade valmistamise traditsioon on vana ja väärikas. Sajandite jooksul on jaapanlased oma terariistade loomise oskust täiuslikkuseni lihvinud ja täna on Jaapani noad kõikjal maailmas tuntud oma erakordse tugevuse, vastupidavuse ja teravuse poolest.
#000013
Võrreldes teiste nugadega on Jaapani tooted kergemad ja paremini tasakaalus. Nad on valmistatud tugevamast ja õhemast terasest ning püsivad tänu sellele kauem teravad. Kui mujal maailmas valmivad noad masintoodanguna, siis Jaapanis antakse noa terale viimane lihv traditsiooniliselt käsitööna.
#000014
Kõigi nende silmapaistvate omaduste juures pole ime, et Jaapani noad on pälvinud ülemaailmse tuntuse ja professionaalsete kokkade tunnustuse. Kuid suurepärane nuga pole vaid tippkokkade privileeg – selle täpsusest, teravusest ja turvalisusest võib söögitegemisel rõõmu tunda ka iga kodukokk ja toiduentusiast!
#000015
Nuga on Jaapanis iga koka isiklik töövahend. Kuid mitte lihtsalt töövahend, vaid osa kokast ja tema olemusest. Nii ei õpi Jaapani kokad üksnes toiduvalmistamise kunsti, vaid ka noa meisterliku käsitlemise ja selle hooldamise oskusi.
#000016
Iga kokk kannab oma noa eest suurepärast hoolt – puhastab, poleerib ja teritab. Vanadki noad võivad saada uue hingamise peale käepideme vahetamist. Tänu meisterlikule teostusele ja järjepidevale hoolele kestab Jaapani nuga kogu koka eluea.
#000017
Kyocera on tootnud keraamilisi nuge alates 1984. aastast. Tollel ajal valmistati Jaapanis kööginuge peamiselt terasest ja roostevabast terasest. Tänu sellele pälvisid Kyocera noad oma heledate, keraamiliste teradega koheselt suurt tähelepanu.
#000018
Paraku oli nende ainulaadsete nugade hind küllaltki kõrge. Esimesed, kes oskasid hinnata nende kauapüsivat teravust ja olid selle eest nõus maksma kõrgemat hinda, olid professionaalsed kokad.
#000019
Kyocera noad muudab erakordseks nende valmistamisel kasutatav täiustatud tehniline keraamika, mis oma kõvaduse ja vastupidavuse poolest sobib lõikeriistade loomiseks. Noatera silmapaistvalt kõva materjal on vastupidav, püsib kaua terav ning seda on võimalik teritada vaid teemanti abil.
#000020
Keraamiliste nugade teritamiseks on Kyocera välja töötanud ka spetsiaalsed noateritajad.
#000021
Muide, Kyocera testib iga nuga enne selle väljasaatmist, et tagada toodete laitmatu kvaliteet. Testi sisuks on paberilehest ribade lõikamine. Kui noatera libiseb kõrvale või takerdub ja tulemuseks pole veatute servadega paberiribad, siis ei läbi nuga ettevõtte kvaliteedikontrolli ja müüki ei lähe.
#000022
Täna kasutavad Kyocera teravaid, kergeid ja täpseid keraamilisi nuge kokandushuvilised üle kogu maailma ning ettevõte on müünud üle 20 miljoni toote.
#000023
Ka kõige kvaliteetsem nuga vajab vahel teritamist ja mitte ükski majapidamine ei pea tänasel päeval enam leppima keskpärase noateritajaga.
#000024
Vulkanuse poolt loodud noateritajad teevad nüride nugadega imesid, kuid mitte ainult! Nad paistavad silma ka oma lihtsuse ja kasutajasõbralikkuse poolest.
#000025
Jaanus Orusalu, Sharpy noapoe asutaja
#000026
Sharpy noapoe idee sündis päeval, mil mul nüridest nugadest lõplikult kõrini sai.
#000027
Polnud vahet, kas tarvis oli fileerida kala, viilutada tomatit või hakkida sibulat – nüri nuga muutis kõik need toimingud aeganõudvaks, ebameeldivaks ja lausa piinarikkaks. Muudkui hakid ja hakid seda sibulat, pisarad endal mööda põski alla veeremas. No ei olnud mõnus.
#000028
Oleks siis mõni korralik noateritajagi käepärast olnud! Mul olid küll vanad luisud, millega ma oma nuge teritasin, aga päris sellist tulemust, nagu oleksid soovinud, need igatahes ei andnud.
#000029
Nii asusin ma maailmas otsingule, leidmaks kvaliteetseid nuge ja korralikke noateritajaid. Nagu selgus, on sellised asjad täitsa olemas ja minu ellu tõid nad igatahes väga tänuväärse pöörde. Ütleme nii, et sibula hakkimine pole kunagi varem olnud nii valutu!
#000030
Võib-olla tahaksid ka Sina elu oma koduköögis lihtsamaks muuta ning soovid, et hakkimine-viilutamine-fileerimine lausa lendaks käes. Sharpy noapoest leiad selleks üliteravad noad ja tõhusad noateritajad!
#000031